b'\n_START_ARTICLE_\nUruk\n_START_SECTION_\nPomembnost\n_START_PARAGRAPH_\nV mitu in literaturi Uruk slovi kot glavno mesto Gilgame\xc5\xa1a, junaka Epa o Gilgame\xc5\xa1u. Prav tako verjamejo, da je Uruk svetopisemski (Geneza 10:10) Erech, drugo mesto, ki ga je ustanovil Nimrod, kralj \xc5\xa0inarja._NEWLINE_Poleg tega, da je eden od prvih mest, je Uruk glavna sila urbanizacije v obdobju Uruk (4000 - 3200 pr. n. \xc5\xa1t.. V obdobju 800 let je pri\xc5\xa1lo do premika od manj\xc5\xa1ih, kmetijskih vasi do ve\xc4\x8djega mestnega sredi\xc5\xa1\xc4\x8da s popolno administracijo, vojsko in razslojeno dru\xc5\xbebo. Ostala naselja iz tega \xc4\x8dasa so bili na splo\xc5\xa1no velika okoli 10 hektarjev, medtem ko je bil Uruk bistveno ve\xc4\x8dji in bolj zapleten. V obdobju Uruk je kultura sumerskih trgovcev in kolonistov vplivala na vse okoli\xc5\xa1ke prebivalce, ki so se postopoma razvili v primerljiva, konkuren\xc4\x8dna gospodarstva in kulture. Uruk pa ni mogel ohraniti nadzora na dalj\xc5\xa1ih razdaljah nad kolonijami, kot je bil Tell Brak z voja\xc5\xa1ko silo._NEWLINE_Geografski dejavniki so bili dobri za rast Uruka. Mesto se je nahajalo v ju\xc5\xbenem delu Mezopotamije, starodavnega obmo\xc4\x8dja civilizacije, ob reki Evfrat. S postopno kultivacijo doma\xc4\x8dih \xc5\xbeit iz vzno\xc5\xbeja Zagrosa in obse\xc5\xbenih tehnik namakanja, so na povr\xc5\xa1inah pridelali \xc5\xa1iroko paleto u\xc5\xbeitnega rastlinja. Kultiviranje \xc5\xbeita in bli\xc5\xbeina reke je omogo\xc4\x8dila rast Uruka v najve\xc4\x8dje sumersko naselje, tako prebivalstva kot obmo\xc4\x8dja._NEWLINE_Kmetijski prese\xc5\xbeek in veliko \xc5\xa1tevilo prebivalcev je olaj\xc5\xa1alo procese, kot je bila trgovina, specializacija obrti in razvoj pisanja. Dokazi iz izkopavanj, kot je obse\xc5\xbena keramika in prve znane napisane plo\xc5\xa1\xc4\x8de podpirajo te dogodke. Izkop Uruka je bil zelo zapleten, ker so bile starej\xc5\xa1e zgradbe reciklirane v novej\xc5\xa1e, s \xc4\x8dimer so se zabrisale plasti razli\xc4\x8dnih zgodovinskih obdobij. Vrhnja plast najverjetneje izvira iz obdobja Jemdet Nasr (3100-2900 pr. n. \xc5\xa1t.) in je zgrajena na strukturah obdobja Ubaid.\n_START_SECTION_\nZgodovina\n_START_PARAGRAPH_\nV mitu je Uruk ustanovil Enmerkar, ki je uveljavil tudi naziv kralj iz sumerskega seznama kraljev. Prav tako je v epu Enmerkar in gospodar iz Aratta zgradil Hi\xc5\xa1o nebes (sumersko: e2-anna; klinopis\xc2\xa0: E2.AN) za boginjo Inanna v okro\xc5\xbeju Eanna v Uruku. V epu Gilgame\xc5\xa1u, Gilgame\xc5\xa1 gradi mestno obzidje okoli Uruka in je kralj mesta._NEWLINE_Uruk je \xc5\xa1el skozi ve\xc4\x8d faz rasti; iz obdobja zgodnjega Uruka (4000-3500 pr.n.\xc5\xa1t. ) do poznega Uruk obdobja (3500-3100 pr.n.\xc5\xa1t.). Mesto je nastalo, ko sta se dve manj\xc5\xa1i Ubaid naselji zdru\xc5\xbeili. Tempeljska kompleksa sta postala obmo\xc4\x8dje Eanna in obmo\xc4\x8dje Anu posve\xc4\x8dena Inanni in Anuju. Okro\xc5\xbeje Anu se je prvotno imenovalo Kullaba (Kulab ali Unug - Kulaba) pred zdru\xc5\xbeitvijo z obmo\xc4\x8djem Eanna. Kullaba datira v obdobje Eridu, ko je bil eno izmed najstarej\xc5\xa1ih in najpomembnej\xc5\xa1ih mest Sumerije. Obstajajo razli\xc4\x8dne razlage o namenih templjev. Vendar pa velja splo\xc5\xa1no prepri\xc4\x8danje, da sta povezovalna elementa mesta. Prav tako se zdi jasno, da so imeli templji tako pomembno versko kot dr\xc5\xbeavno funkcijo. Pre\xc5\xbeiveli tempeljski arhiv Novobabilonskega obdobja dokumentira socialno funkcijo templja kot centra za prerazporejanje._NEWLINE_Obmo\xc4\x8dje Eanna je bilo sestavljeno iz ve\xc4\x8d zgradb s prostori za delavnice in je bilo obzidano stran od mesta. Nasprotno pa je bilo obmo\xc4\x8dje Anu zgrajena na terasi s templjem na vrhu. Jasno je, da je bil Eanna posve\xc4\x8den Inanna od najzgodnej\xc5\xa1ega obdobja Uruka v vsej zgodovini mesta. Preostali del mesta je bil sestavljen iz tipi\xc4\x8dnih hi\xc5\xa1 z dvori\xc5\xa1\xc4\x8di, razvr\xc5\xa1\xc4\x8denih po poklicih obrtnikov, v obmo\xc4\x8djih okoli Eanna in Anu. Uruk je zelo dobro prepreden s sistemom kanalov, ki so ga opisali kot "Benetke v pu\xc5\xa1\xc4\x8davi". Ta sistem kanalov je bil povezan s pomorsko trgovino preko starodavne reke Evfrat, kot tudi z okoli\xc5\xa1kimi kmetijskimi povr\xc5\xa1inami._NEWLINE_Opozoriti je treba, da je bilo izvirno mesto Uruk ume\xc5\xa1\xc4\x8deno jugozahodno od anti\xc4\x8dnega Evfrata, zdaj je na suhem. Trenutno mesto Warka je severovzhodno od sodobne reke Evfrat. Spremembo polo\xc5\xbeaja je povzro\xc4\x8dil premik Evfrata neko\xc4\x8d v zgodovini in bi bil lahko vzrok propadanja Uruka.\n_START_SECTION_\nObmo\xc4\x8dje Eanna\n_START_PARAGRAPH_\nObmo\xc4\x8dje Eanna je zgodovinsko pomembna za je pisanje in kot monumentalna javna arhitektura, ki se je pojavila v Uruk obdobju VI- IV. Kombinacija teh dveh dogodkov postavlja Eanna kot verjetno prvo pravo mesto in civilizacijo v \xc4\x8dlove\xc5\xa1ki zgodovini. Eanna v obdobju IVa vsebuje prve primere klinopisa in s tem prvo pisanje v zgodovini. \xc4\x8ceprav so bile nekatere od teh klinastih plo\xc5\xa1\xc4\x8d de\xc5\xa1ifrirane, so te\xc5\xbeave v zvezi z izkopavanji zakrile pomen in v\xc4\x8dasih celo strukturo \xc5\xa1tevilnih stavb._NEWLINE_Prva stavba Eanna, tempelj Stone-Cone (Tempelj mozaikov), je bila zgrajena v obdobju VI preko \xc5\xbee obstoje\xc4\x8dega templja iz obdobja Ubaid in je obdana z apnen\xc4\x8dastimi stenami z izdelanim sistemom opornikov. Tempelj Stone-Cone, imenovan po barvnih kamnitih mozaikih vgrajenih v fasado iz ne\xc5\xbegane opeke, so lahko zgodnji kult vode v Mezopotamiji. Bili so obredno poru\xc5\xa1eni v Uruk IVb obdobju in njihova vsebina pokopana pod rimskimi zgradbami._NEWLINE_V naslednjem obdobju Uruk V, je pribli\xc5\xbeno 100 m vzhodno od templja Stone-Cone nastal Apnen\xc4\x8dast tempelj, zgrajen na 2 m visokem zemljeskem platoju nad obstoje\xc4\x8dim Ubaid templjem, ki kot tempelj Stone-Cone predstavlja nadaljevanje kulture Ubaid. Vendar pa je bil Apnen\xc4\x8dast tempelj brez primere glede svoje velikosti in uporabe kamna, \xc4\x8disto na koncu tradicionalne Ubaid arhitekture. Kamen je bil pridobljen iz kamnoloma Umayyad pribli\xc5\xbeno 60 km vzhodno od Uruka. Ni jasno, ali je bil zgrajen celoten tempelj ali samo temelji iz apnenca. Apnen\xc4\x8dev tempelj je verjetno prvi Inannin tempelj, vendar je to nemogo\xc4\x8de vedeti z gotovostjo. Tudi Apnen\xc4\x8dev tempelj oblo\xc5\xbeen z mozaiki. Oba templja sta pravokotnika s svojimi vogali poravnana na osnovne smeri, ob osrednji dvorani stojita vzdol\xc5\xbe dalj\xc5\xa1e osi dve manj\xc5\xa1i dvorani ter fasada iz opornikov, prototip arhitekturne tipologije vseh prihodnjih mezopotamskih templjev. Dvorana je imela na stropu lesene tramove dol\xc5\xbeine dvanajst metrov, velike skulpture in reliefe s podobami \xc5\xbeivali, itd. Tempelj je bil ve\xc4\x8dkrat prenovljen in raz\xc5\xa1irjen posebej v \xc4\x8dasu tretje dinastije Ur, v zigurat ga je spremenil Ur-Nammu._NEWLINE_Med tema dvema monumentalnima strukturama je bil zgrajen kompleks zgradb (imenovan A-C, E-K, Riemchen, Cona-Mozaikov), dvori\xc5\xa1\xc4\x8da in zidovi v \xc4\x8dasu obdobja Eanna IVb. Ti objekti so bili zgrajeni v \xc4\x8dasu velike ekspanzije v Uruku, ko se je mesto pove\xc4\x8dalo za 250 hektarjev in postalo sede\xc5\xbe trgovine na dolge razdalje in so se nadaljevale arhitekture iz prej\xc5\xa1njega obdobja. Zgradba Riemchen, imenovana po obliki opeke, je spomenik z obrednim ognjem, ki je gorel v centru templja Stone-Cone po uni\xc4\x8denju. Iz tega razloga obdobje Uruk IV predstavlja preusmeritev prepri\xc4\x8danja in kulture. Pro\xc4\x8delje tega spomenika je bilo verjetno prekrito z geometrijskimi in figuralnimi freskami. Riemchen opeke, prvi\xc4\x8d uporabljene v tem templju, so bile uporabljene za gradnjo vseh zgradb obdobju Uruk IV v Eanna. Uporaba barvnih sto\xc5\xbecev kot obdelava fasade je bila zelo razvita, morda se je uporabila za ve\xc4\x8dji u\xc4\x8dinek v templju Cona mozaikov. Sestavljen je iz treh delov: Tempelj N, okrogla dvorana s stebri in Cona-Mozaikov. Dvori\xc5\xa1\xc4\x8de je bilo v tem templju najbolj monumentalna zgradba v Eanna v tistem \xc4\x8dasu. Vse je bilo obredno uni\xc4\x8deno. Celotno obmo\xc4\x8dje Eanna je bilo obnovljeno v obdobju IVa na \xc5\xa1e vi\xc5\xa1ji ravni._NEWLINE_V obdobju Eanna IVa, je bil Apnen\xc4\x8dast tempelj poru\xc5\xa1en in na njegovih temeljih zgrajen Rde\xc4\x8di tempelj. Nabrani ostanki stavb Uruk IVb so bili oblikovani v teraso, v obliki \xc4\x8drke L, na kateri so bile zgrajene stavbe C, D, M, Velika dvorana in Dvorana stebrov. Za stavbo E so sprva mislili, da je bila pala\xc4\x8da, kasneje se je izkazala za komunalno stavbo. Tudi v obdobju IV je bilo Veliko dvori\xc5\xa1\xc4\x8de, potopljeno dvori\xc5\xa1\xc4\x8de, obdano z dvema vrstama klopi, prekritih z mozaiki. Majhni akvadukt se je potekal v Velikem dvori\xc5\xa1\xc4\x8du in slu\xc5\xbeil namakanju vrta. Impresivne stavbe tega obdobja so bile zgrajene, ko je Uruk dosegel svoj vrhunec in se raz\xc5\xa1iril na 600 hektarjev. Vse stavbe Eanna IVa so bile uni\xc4\x8deni nekje v Uruk III iz nejasnih razlogov._NEWLINE_Arhitektura Eanna v obdobju III je zelo druga\xc4\x8dna od tistega, kar je bilo pred tem. Kompleks veli\xc4\x8dastnih templjev je bil nadome\xc5\xa1\xc4\x8den z banjami okoli Velikega dvori\xc5\xa1\xc4\x8da in labirintom v zemljo zabitih zgradb. To obdobje ustreza zgodnji dinastiji Sumerije okoli 2900 pred na\xc5\xa1im \xc5\xa1tetjem, v \xc4\x8dasu velikih socialnih nemirov, ko so prevlado Uruka zasen\xc4\x8dile konkuren\xc4\x8dne mestne dr\xc5\xbeavice. Trdnjava kot arhitektura tega \xc4\x8dasa je odraz te krize. Tempelj Inanne je nadaljeval delovanje v novi obliki in z novim imenom,\xc2\xa0\xc2\xbbHi\xc5\xa1a Inanna v Uruku\xc2\xab\xc2\xa0(sumersko: e2-dinanna unuki-ga). Lokacija te strukture \xc5\xa1e ni znana.\n_START_SECTION_\nObmo\xc4\x8dje Anu\n_START_PARAGRAPH_\nVeliko obmo\xc4\x8dje Anu je starej\xc5\xa1e od obmo\xc4\x8dja Eanna. Tudi tukaj so bili najdeni ostanki pisanja. Za razliko od obmo\xc4\x8dja Eanna, je obmo\xc4\x8dje Anu sestavljeno iz ene same obse\xc5\xbene terase, Anu zigurat, posve\xc4\x8den sumerskemu bogu neba Anu-ju. Nekje v obdobju Uruk III je bil masivni Beli tempelj zgrajen na vrhu v zigurata, po severozahodnem robu zigurata pa je bila struktura iz obdobja Uruk VI, Kamnit tempelj._NEWLINE_Kamnit tempelj je bil zgrajen iz apnenca in bitumna na stopni\xc4\x8dasto utrjeni zbiti zemlji in ometan z apneno malto. Terasa je bila zgrajena v pleteno pisanem podstavku imenovanem giparu, ki se je prvotno uporabljal za bralni podstavek obredno kot poro\xc4\x8dna postelja, toda v pomenu kot vir obilja, ki seva navzgor v strukturi.  Struktura Kamnitega templja je nadalje razvila nekatere mitolo\xc5\xa1ke koncepte iz Enuma Elish (je babilonski mit - odkrila sta ga Austen Henry Layard leta 1849 v fragmentarni obliki v poru\xc5\xa1eni knji\xc5\xbenici A\xc5\xa1urbanipala v Ninivah (Mosul, Irak) in George Smith, objavljen leta 1876), morda vklju\xc4\x8duje obrede polivanja, na kar nakazujejo kanali, cisterne in plovila, ki so jih tam na\xc5\xa1li. Struktura je bila obredno uni\xc4\x8dena, pokrita izmeni\xc4\x8dno s plastjo gline in kamna, nato pa izkopana in kasneje napolnjena z malto._NEWLINE_Anu zigurat se je za\xc4\x8del z masivnim kupom s celo ali naosom dodanim v obdobju Uruk okoli 4000 pred na\xc5\xa1im \xc5\xa1tetjem in se je raz\xc5\xa1iril v 14 fazah gradnje, z oznako L do A3 (L se v\xc4\x8dasih imenuje X). Zanimivo je, da zgodnja faza uporablja tipologijo podobno PPNA kulturi v Anatoliji; enojna komora cela s terazo tlemi, pod katero je bila najden bukranion (oblika vklesane dekoracije). V fazi E, ki ustreza obdobju Uruk III okoli 3000 pred na\xc5\xa1im \xc5\xa1tetjem, je bil zgrajen Beli tempelj. Beli tempelj je bil o\xc4\x8ditno zgrajen tako, da je bil viden iz velike razdalje \xc4\x8dez ravnico Sumerije, povzdignjen 21 m in pokrit z mavcem, ki je odseval son\xc4\x8dno svetlobo kot ogledalo. Verjeli so, da je bil Beli Tempelj simbol politi\xc4\x8dne mo\xc4\x8di Uruka v tistem \xc4\x8dasu. Poleg tega templja, je imel Anu zigurat tudi monumentalno z apnencem tlakovano stopni\xc5\xa1\xc4\x8de, ki se je uporabljalo pri verskih procesijah. Korito, ki je teklo vzporedno s stopnicami, je bilo uporabljeno za dreniranje zigurata.\n_START_SECTION_\nUruk v pozni antiki\n_START_PARAGRAPH_\n\xc4\x8ceprav je bilo uspe\xc5\xa1no mesto v zgodnjih dinastijah Sumerije, je predvsem zgodnja dinastija II Uruk na koncu aneksirana k Akadskemu kraljestvu od\xc5\xa1la v zaton. Kasneje, v novosumerskem obdobju je Uruk u\xc5\xbeival preporod kot glavno gospodarsko in kulturno sredi\xc5\xa1\xc4\x8de pod suverenostjo Ura. Obmo\xc4\x8dje Eanna je bilo obnovljeno kot del ambicioznega programa stavb, ki je vklju\xc4\x8deval novo sveti\xc5\xa1\xc4\x8de za Inanno. Ta tempelj je vseboval zigurat,\xc2\xa0\xc2\xbbHi\xc5\xa1a vesolja\xc2\xab\xc2\xa0(klinopis: E2.SAR.A) na severovzhodu Uruka, obdobje Eanna ru\xc5\xa1evin. Zigurat se navaja tudi kot Ur-Nammujev zigurat, saj je bil njegov graditelj Ur- Nammu. Po razpadu Ura (okoli 2000 pred na\xc5\xa1im \xc5\xa1tetjem), se je za\xc4\x8del tudi zaton Uruka do okoli 850 pred na\xc5\xa1im \xc5\xa1tetjem, ko je bil priklju\xc4\x8den novoasirskemu kraljestvu kot de\xc5\xbeelna prestolnica. V \xc4\x8dasu novoasircev in novobabiloncev si je Uruk povrnil veliko svoje nekdanje slave. 250 let pred na\xc5\xa1im \xc5\xa1tetjem je bil zgrajen nov tempeljski kompleks\xc2\xa0\xc2\xbbHead Temple\xc2\xab\xc2\xa0(akadsko: B\xc4\xabt Re\xc5\xa1 ), dodan na severovzhodu Uruka na obmo\xc4\x8dju Anu. B\xc4\xabt Re\xc5\xa1 skupaj s templjem \xc3\x89sagila (sumersko\xc2\xa0\xc2\xbb\xc3\x89 (tempelj) katerega vrh je vzvi\xc5\xa1en\xc2\xab) je bil eden od dveh glavnih centrov novobabilonske astronomije. Vse templje in kanale so ponovno obnovili pod Nabopolasarjem. V tem obdobju se je Uruk razdelil na pet glavnih okrajev:Adad tempelj, Kraljevi sadovnjak, I\xc5\xa1tarina vrata, Tempelj Lugalirra in okraj Vrata \xc5\xa0ama\xc5\xa1. _NEWLINE_Uruk, ki je zdaj znan kot Orcho\xc3\xab za Grke, je \xc5\xa1e naprej uspeval pod Selevkidskim imperijem. V tem obdobju je bil Uruk mesto veliko 300 hektarjev. Leta 200 pred na\xc5\xa1im \xc5\xa1tetjem ) je bilo med Anu in Eanna obmo\xc4\x8dji dodano "Veliko sveti\xc5\xa1\xc4\x8de\' I\xc5\xa1tar (klinopis: E2.IRI12.GAL , sumersko: e\xc5\xa1-gal. Ko so Selevkidi izgubili Mezopotamijo in so leta 141 pred na\xc5\xa1im \xc5\xa1tetjem pri\xc5\xa1li Parti, je Uruk za\xc4\x8del propadati in si ni nikoli ve\xc4\x8d opomogel. Propadu Uruka je bil morda deloma kriv premik reke Evfrat. Leta 300 n. \xc5\xa1t. je bil Uruk ve\xc4\x8dinoma zapu\xc5\xa1\xc4\x8den in okoli 700 n. \xc5\xa1t. popolnoma zapu\xc5\xa1\xc4\x8den.\n_START_SECTION_\nPoliti\xc4\x8dna zgodovina\n_START_PARAGRAPH_\n._NEWLINE_"V Uruku, v ju\xc5\xbeni Mezopotamiji se zdi, da je sumerska civilizacija dosegla svoj ustvarjalni vrh. Ta je pomembno poudarjati za to mesto v verskem in predvsem v literarnih besedilih, vklju\xc4\x8dno s tistimi z mitolo\xc5\xa1kimi vsebinami; zgodovinska tradicija kot konzervirana v sumerskem kraljevem seznamu to potrjuje. Iz Uruka se je sredi\xc5\xa1\xc4\x8de politi\xc4\x8dne te\xc5\xbee preselilo v Ur."_NEWLINE_\xe2\x80\x94Oppenheim_NEWLINE_Uruk je igral zelo pomembno vlogo v politi\xc4\x8dni zgodovini Sumerije. Izhajajo\xc4\x8d iz obdobja zgodnjega Uruka, uveljavljanje hegemonije nad bli\xc5\xbenjimi naseliji. V tem \xc4\x8dasu (okoli 3800 pred na\xc5\xa1im \xc5\xa1tetjem), sta bili dve sredi\xc5\xa1\xc4\x8di veliki 20 hektarjev, Uruk na jugu in Nippur na severu obdana z veliko manj\xc5\xa1imi 10 hektarjev velikimi naselji. Kasneje, v poznem obdobju Uruk, se je njegov vpliv raz\xc5\xa1iril nad vsem Sumerjem in naprej do zunanjih kolonij v zgornji Mezopotamiji in Siriji. Uruk je bil udele\xc5\xbeen v nacionalnih bojih Sumercev proti Elamitom do leta 2004 pred na\xc5\xa1im \xc5\xa1tetjem, v katerih je utrpel precej \xc5\xa1kode. Spomini na nekatere od teh spopadov so zapisani v Epu o Gilgame\xc5\xa1u, v literarnem in dvorni obliki._NEWLINE_Kronologija vladarjev Uruka vklju\xc4\x8duje tako mitolo\xc5\xa1ke in zgodovinske podatke petih dinastij. Kot v preostalem delu Sumerja se je mo\xc4\x8d postopoma preselila iz templja v pala\xc4\x8do. Vladarji iz dinastij v zgodnjem obdobju izvajajo nadzor nad Urukom in na trenutke nad celotno Sumerijo. V mitu je vladar pri\xc5\xa1el iz nebes kot Eridu, nato je od\xc5\xa1el zaporedoma skozi pet mest, dokler se ne kon\xc4\x8da obdobje Uruk. Kasneje, na za\xc4\x8detku zgodnjega obdobja dinastije, se vladar preseli v Kish, kar ustreza za\xc4\x8detku zgodnje bronaste dobe v Sumerju. V zgodnjem obdobju dinastije I (2900-2800 pr. n. \xc5\xa1t.) je bil Uruk v teoriji pod nadzorom Kisha. To obdobje se v\xc4\x8dasih imenuje Zlata doba. V obdobju zgodnje dinastije II (2800-2600 pr. n. \xc5\xa1t.) je bil Uruk spet prevladujo\xc4\x8de mesto in izvajal nadzor nad Sumerijo. To obdobje v\xc4\x8dasih imenujejo herojska doba. Vendar pa v obdobju zgodnje dinastije IIIa (2600-2500 pr.n.\xc5\xa1t.) Uruk izgubi suverenost, tokrat od Ura. To obdobje, ki ustreza zgodnji bronasti dobi III, je konec prve dinastije Uruk. V obdobju zgodnje dinastije IIIb (2500-2334 pr.n.\xc5\xa1t.), ki se imenuje tudi pred Sargonsko obdobje, Uruku \xc5\xa1e naprej vlada Ur.\n_START_SECTION_\nArtefakti\n_START_PARAGRAPH_\nMaska iz Warke, znana tudi kot "Gospe iz Uruka" in "Sumerska Mona Lisa" iz leta 3100 pred na\xc5\xa1im \xc5\xa1tetjem, je eden od prvih predstavnikov \xc4\x8dlove\xc5\xa1kega obraz. Iz marmorja izrezljan \xc5\xbeenski obraz je verjetno upodobitev Inanne. Kipec je pribli\xc5\xbeno 20 cm visok in bi lahko bil del ve\xc4\x8dje kultne podobe. Maska je bila ukradena iz Narodnega muzeja v Iraku v \xc4\x8dasu padca Bagdada aprila 2003. Odkrita je bilo septembra 2003 in vrnnjena v muzej.'